94 SENESCHAUCIE 



defaute il sont morz car chiual o auer par defaute de 

 garde put estre peri en mot de manires o par coru as 

 iumenz ou estre neez par tomber en fosses ou en ewe 

 estre neez par autre cas ou la charrette chargee put 

 reuerser e neyer 1 le chiual ou le charretter put creuer le 

 oyl ou debriser la iambe o la quisse par vnt le chiual 

 ou le afire est perdu e ausint de bof e de vaches e de totes 

 autre bestes. 



Le motons e les mereberbiz e les hogastres par defaute 

 de garde pount estre morz de chins ou neez ou embleez 

 e les motons e les mereberbiz pount estre descordez e 

 estranglez e donkes diront les gardains ke il sont acorez de 

 sank ou il pount estre uenduz e tuez car tot est auenue 

 pur ce est bon de auer la ueue car lem put legirement 

 conustre vn carcois de seson ou vne pel de seson. E si le 

 bercher se put acquiter par deuant cely ke poy enseit de 

 x carcoys ou de xx bous emblez ou pris 2 en la forme 

 auant dite pur rendre les peaus de chescun moton il ad bon 

 marche. 



Item le baillif apres la tondeson deit fere uenir par 

 deuant li toz les peaus de toz les berbiz tuez en larder ou 

 mort de morine e donke put il ueer quant les sont de seson 

 e queus sont eschorchez sanz garant e veue e donke deit 

 il ver ke toz les peaus e les berbiz soient de vn merch e ke 

 la lene de peaus soit pursiuant 3 e ke les peaus ne soient 

 changez ne acatez e donkes vende les peaus oueke la lene e 

 il deit la leyne vendre par saac ou par toyson solom ce ke 

 il veit le pru e le auantage 4 greindre e si il le vende par 

 saks chescun saac peisera xxx peres de leyne en 

 touche 5 ou xxviij peres par pere e par balance bin peise 

 par dreite perre de xij libr. 6 [7] E le baillif ou aucun en 

 ky il se afie soit chescun an al mercher e al dymer des 

 aigneus e al dymer de la leyne e de peaus pur le ju de 

 boute en correie. 



Le bailliff deit ver e comander en aust par les maners 



1 tuwer. s clos. 



2 [a la faude.] * laffres. 



3 as berbez. ' [e demie.] 



4 seyt. 



